ไม่เท่าเทียม
โดย...แบงก์กลิ้ง
14 เม.ย. 2558

โดย...แบงก์กลิ้ง
ปัญหาด้านสวัสดิการในสำนักงานประกันสังคม (สปส.) ที่เหลื่อมล้ำกันมากระหว่างข้าราชการ พนักงาน และลูกจ้าง ทำให้พนักงานของ สปส.ทนไม่ไหว ยื่นหนังสือถึง รมว.แรงงาน เรียกร้องให้ สปส.เพิ่มสวัสดิการต่างๆ ให้เท่าเทียมกับข้าราชการ เช่น เงินกู้ซื้อบ้าน อัตราดอกเบี้ย 1% ขอค่ารักษาพยาบาลที่ครอบคลุมครอบครัวพนักงาน
เมื่อเรื่องเล็กกลายเป็นเรื่องใหญ่ ปราณิน มุตตาหารัช เลขาธิการ สปส. ต้องออกหนังสือเตือนพนักงานและลูกจ้าง สปส.ให้เบาๆ หน่อย ยืนยันว่าทุกวันนี้ก็ได้สวัสดิการสมเหตุสมผลอยู่แล้ว ถ้ายังให้ข้อมูลที่ทำให้ สปส.เสียหาย จะดำเนินการตามกฎระเบียบ
เล่นเตือนกันแร้งแรงอย่างนี้ พนักงาน สปส.ก็เลยถอย แต่ก็ช่วยให้ผู้ประกันตน 10 ล้านคน เจ้าของเงินกองทุนกว่า 1 ล้านล้านบาท แต่ไม่เคยได้สิทธิพิเศษกู้เงินซื้อบ้าน 1% เหมือนข้าราชการ สปส.เล้ย มันน่าช้ำใจไหมล่ะ